Gaular prestegjeld

Gaular prestegjeld, inntil 1911 benevnt Indre Holmedal prestegjeld, var et prestegjeld tilhørende Sunnfjord prosti. Det omfattet sogn i tidligere Gaular kommune i Sogn og Fjordane fylke, og hovedkirken var Sande kirke.

Gaulars kirkesogn er nå en del av Sunnfjord kirkelige fellesråd, og underlagt Sunnfjord prosti i Bjørgvin bispedømme i Den norske kirke.

Historikk 

Sandvin(jar) sókn (norrønt) har sin opprinnelse fra kristningen av landet. Sande antas å være lagt under Holmedal i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 1. august 1755 ble det vidløftige Holmedal prestegjeld delt i Ytre og Indre Holmedal prestegjeld. Indre Holmedal prestegjeld besto fra denne tiden av hovedsognet Sande med Bygstad og Viksdalen annekssogn.

Ved kgl.res. av 6. oktober 1910 ble navnet endret fra Indre Holmedal til Gaular prestegjeld.

Ved avviklingen bestod Gaular prestegjeld av menighetene i Sande, Bygstad og Viksdalen.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Sunnfjords historie
Religion i Vestland
Prestegjeld i Bjørgvin bispedømme